8.6.2005 Den Europæiske Unions Tidende L 144/41 KOMMISSIONENS FORORDNING (EF) Nr. 865/2005 af 7. juni 2005 om ændring af forordning (EF) nr. 2707/2000 om gennemførelsesbestemmelser til Rådets forordning (EF) nr. 1255/1999 for så vidt angår EF-støtte til uddeling af mælk og visse mejeriprodukter til skoleelever KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1255/1999 af 17. maj 1999 om den fælles markedsordning for mælk og mejeriprodukter (), særlig artikel 15 og artikel 47, andet led, og ud fra følgende betragtninger: (1) I artikel 14, stk. 3, i forordning (EF) nr. 1255/1999 fastsættes beløbene for støtten til uddeling af mejeripro- dukter til skoleelever for perioden fra 1. juli 2004 til 30. juni 2005. (2) — For at gøre det lettere for de nationale administrationer og de organer, der gennemfører ordningen, at udbetale støtten blev der ved udgangen af skoleåret 2003/04 indsat en overgangsbestemmelse i Kommissionens forordning (EF) nr. 2707/2000 (?) for det tilfælde, at støt- tebeløbene skulle blive ændret. (3) De medlemsstater, hvor skoleåret 2004/05 slutter efter den 30. juni, vil fortsat have vanskeligheder i forbindelse med støttens udbetaling på grund af det ændrede støt- tebeløb. Det er derfor hensigtsmæssigt også at anvende samme bestemmelse i skoleåret 2004/05. (4) — Forordning (EF) nr. 2707/2000 bør ændres i overens- stemmelse hermed. (5) — Foranstaltningerne i denne forordning er i overensstem- melse med udtalelse fra Forvaltningskomitéen for Mælk og Mejeriprodukter — UDSTEDT FØLGENDE FORORDNING Artikel 1 Artikel 4, stk. 3, andet afsnit, i forordning (EF) nr. 2707/2000 affattes således: »For skoleåret 2004/05 kan den kurs, der gælder den første dag i juni, også anvendes i juli, hvis en medlemsstats skoleår slutter i juli.« Artikel 2 Denne forordning træder i kraft på tredjedagen efter offentlig- gørelsen i Den Europæiske Unions Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 7. juni 2005. På Kommissionens vegne Mariann FISCHER BOEL Medlem af Kommissionen (1) EFT L 160 af 26.6.1999, s. 48. Senest ændret ved Kommissionens forordning (EF) nr. 186/2004 (EUT L 29 af 3.2.2004, s. 6). (?) EFT L 311 af 12.12.2000, s. 37. Ændret ved forordning (EF) nr. 816/2004 (EUT L 153 af 30.4.2004, s. 19).